**Raport për rezultatet e konsultimeve publike**

1. **Titulli i draft aktit** Plani i Veprimit 2020-2023, në zbatim të Strategjisë Ndërsektoriale kundër Korrupsionit 2015-2020, e të pasaportës së indikatorëve.
2. **Kohëzgjatja e konsultimeve**
* Konsultimet në portalin e rregjistrit elektronik: 20 ditë pune në periudhën 28.06.2019-25.07.2019.
* Konsultimet në web të Ministrisë së Drejtësisë kanë zgjatur nga 6 ditë deri në 14 ditë të cilat janë bërë nga stafi teknik i drejtorisë antikorrupsion, përkatësisht konsultimi i parë në periudhën 28.06.2019-18.07.2019 dhe konsultimi i dytë në periudhën 30.09.2019-20.10.2019.
1. **Metoda e konsultimit**

 Metodat e konsultimit publik të përdorura për këtë projektakt janë si vijon:

* Konsultimi në portalin “Rregjistri Elektronik për Njoftimet dhe Konsultimet Publike”,
* Tryeza konsultimi të zhvilluara në Ministrinë e Drejtësisë me pjesëmarrës nga të gjithë grupet e interesit të evidentuara nga punonjësit e Ministrisë së Drejtësisë.
* Faqja zyrtare e MD-së, info@drejtësia.gov.al

 Aktivitetet e realizuara:

* 14 janar 2020: tryezë ndërinstitucionale diskutimi e konsultimi, zhvilluar në sallën e konferencave, Ministria e Drejtësisë
* 30 prill 2020: takim i realizuar përmes Platformës webex cisco (online) për diskutimin e draftit të Planit të Veprimit Antikorrupsion 2020-2023 nga anëtarët e Komitetit të Koordinimit kundër Korrupsionit.

Kontributet në kuadër të procesit të konsultimit dhe përmirësimit të përmbajtjes së projektligjit, u përcollën:

* nga institucionet e interesuara nëpërmjet postës elektronike drejtuar MDsë,
* me anë të regjistrit elektronik në adresën <http://www.konsultimipublik.gov.al>,
* në adresën postare të Ministrisë së Drejtësisë Bulevardi “Zogu I-rë”, Tiranë, si dhe
* nëpërmjet komenteve të drejtpërdrejta në tryezat e konsultimit të zhvilluara në MD.
1. **Palët e interesit të përfshira**

Projektakti është konsultuar me përfaqësues të institucioneve publike të nivelit qendror dhe vendor me prezencë të institucioneve zbatues të identifikuara në planin e veprimit (ministritë, AKSHI, ILDKPI, KQZ, AMV, AMSHC, PP), partnerët ndërkombëtare dhe përfaqësues të OSHC-ve.

1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |
| --- | --- | --- | --- |
| Çështja e adresuar(*psh. përkufizimi i ri i…, kushtet për regjistrimin e…, rregullimi i…, etj.)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar)  | Justifikimi |
| Në takimin e datës 30 prill, pati propozime nga National Democratic Institute (NDI) në lidhje me përmbajtjen e objektivit A6 të Strategjisë Ak për të patur një një rishikim gjithëpërfshirës të modelit standard bazuar në përvojën e fundit dhe / ose në dritën e reformës përkatëse legjislative. | Organizatë jofitimprurëse  | Nuk u pranua | institucioni përgjegjës për - objektivin A6 i strategjisë AK, KQZja nuk ra dakord me zbatimin e disa aktiviteteve/ masave për tu parashikuar në PV |